text: Stjerner klar for KIF København
  21 august 2012 kl. 08.51
  Håndbold: Kasper Hvidt, Lars Jørgensen og Joachim Boldsen er i kamp for Danmarks nye storhold allerede tirsdag aften, når KIF København tager imod HSV Hamburg i opvisningskamp.
  Tirsdag formiddag blev KIF København officielt præsenteret på et pressemøde i Brøndby.
  Det nye storhold er en sammenlægning af KIF Kolding og resterne af det tidligere AG Købehavn.
  Sammenlægningen betyder, at halvdelen af holdets kampe fremover skal spilles i Brøndby og halvdelen i Kolding.
  Det nye storhold får Kasper Hvidt, Lars Jørgensen, Joachim Boldsen, Lasse Boesen, Kasper Irming og Bo Spellerberg som nogle af de bærende kræfter, og de tre tidligere AGK-spillere Kasper Hvidt, Lars Jørgensen og Joachim Boldsen er allerede klar til kamp for det nye hold tirsdag aften, når der i Kolding er opvisningskamp med HSV Hamburg.
  Ambitionen er, at KIF København skal tiltrække de største håndbold-profiler fra Norden
  